Protektorát Čechy a Morava

Ríšsky protektorát Čechy a Morava () alebo často len protektorát Čechy a Morava bol okupačný režim nastolený v oklieštených (na základe Mníchovskej dohody) českých krajinách, obsadených 15. marca 1939 nacistickým nemeckým vojskom a fakticky začlenených do Nemeckej ríše. Bol formálne vytvorený 16. marca 1939 Výnosom o zriadení Protektorátu Čechy a Morava.

 Vznik 
náhľad|Rozhlasový prejav Emila Háchu 16. marca 1939

Od nástupu Adolfa Hitlera k moci v roku 1933 sa politická situácia Česko-Slovenska postupne zhoršovala. Tlak nacistického Nemecka na Česko-Slovensko sa po prvý raz vystupňoval v septembri 1938, keď podpísaním Mníchovskej dohody a jej prijatím česko-slovenskými orgánmi došlo k pripojeniu Sudet s prevažne nemeckým obyvateľstvom k Veľkonemeckej ríši. Česko-Slovensko vtedy prišlo nielen o významnú časť obyvateľstva (3,2 milióna Nemcov, 750-tisíc Čechov a Slovákov), ale tiež o významné priemyselné podniky a obranný systém, ktorý bol vybudovaný pre prípadný konflikt s rozpínajúcim sa Nemeckom. Česko-Slovensko odstúpilo aj ďalšie územia na základe požiadaviek Poľska (Tešínsko) a Maďarska (prakticky celé južné Slovensko, pozri tiež Prvá viedenská arbitráž).

Prezidentom Druhej česko-slovenskej republiky po odstúpení Edvarda Beneša, 5. októbra 1938, bol Národným zhromaždením 30. novembra 1938 zvolený Doc. JUDr. Emil Hácha, nestraník, dlhoročný predseda Najvyššieho správneho súdu. Pri hlasovaní bol Hácha zvolený pri prvom pokuse viac ako potrebnou väčšinou, prázdne hlasovacie lístky odovzdali len komunisti (ktorí neprijali Mníchovský diktát). 

Pomníchovské Česko-Slovensko bolo rozčlenené na štyri územné celky (Česká zem, Moravská zem, Slovenská krajina a Zakarpatská Ukrajina). Na Slovensku celkom ovládla politický život Hlinkova slovenská ľudová strana a napriek tomu, že vo vedení prevažovalo jej umiernenejšie krídlo na čele s Tisom, ktorá uvažovala o postupnom odčlenení od Česko-Slovenska, Hitler donútil slovenskú reprezentáciu v marci 1939 k okamžitému vyhláseniu samostatnosti. Stalo sa tak po návšteve Tisa v Berlíne 13. marca 1939 na zasadnutí slovenského snemu 14. marca 1939.

V noci zo 14. na 15. marca 1939 sa v Berlíne stretol Emil Hácha v sprievode ministra zahraničných vecí Františka Chvalkovského s Hitlerom a Göringom. Hitler zastrašovaním a vyhrážkami nútil Háchu k okamžitému podpisu pripraveného protokolu. Háchovi oznámil, že o 6:00 ráno jednotky Wehrmachtu začnú okupovať české krajiny a Luftwaffe bude bombardovať Prahu. Zrútený a ťažko chorý Hácha nad ránom protokol podpísal a zatelefonoval predsedovi vlády Beranovi, aby ho upovedomil a vydal rozkaz generálovi Janovi Syrovému, aby armáda nekládla odpor a nechala sa odzbrojiť.

V priebehu dňa bolo územie Čiech a Moravy obsadené nacistickým Nemeckom. 16. marca 1939 Adolf Hitler na Pražskom hrade vydal Výnos o zriadení Protektorátu Čechy a Morava na okupovanom českom území. Štatút protektorátu bol vymedzeným a bol vypracovaný bez akejkoľvek účasti českej strany.

 Charakteristika 
Protektorát nemal žiadne podstatné znaky štátnej existencie a fiktívna bola aj tzv. autonómia, ktorú nacisti poskytli českej protektorátnej vláde, ktorej pomoc bezprostredne potrebovali k ovládaniu krajiny. Česká autonómna správa na čele s protektorátnou vládou a štátnym prezidentom (Emilom Háchom) bola od začiatku podriadená nemeckej správe na čele s ríšskym protektorom.

Protektorátny režim bol formou neobmedzenej fašistickej diktatúry nemeckého imperializmu nad českým národom, ktorého konečným cieľom bolo úplne vyhladenie a ponemčenie českých krajín. České obyvateľstvo protektorátu bolo vystavené politickému aj sociálnemu útlaku, prejavovalo spontánny odpor proti nacistickej okupácii a protektorátnemu režimu a postupne rozvinulo rôzne formy organizovaného aktívneho odboja. Na prejav odporu (napríklad atentát na Heydricha 27. mája 1942) odpovedali okupanti brutálnymi represiami, množstvo Čechov a Moravanov bolo popravených, uväznených a umučených v koncentračných táboroch.

Územie protektorátu bolo rozčlenené na dve zeme, ktorými boli Čechy a Morava (de iure územne oklieštená Moravsko-sliezska zem). 1. januára 1940 došlo potom k významnej úprave zemskej hranice medzi Čechami a Moravou. Zeme sa ďalej členili na oberlandráty, ktoré boli zoskupením politických okresov. V rokoch 1939 – 1945 došlo k niekoľkým podstatným zmenám členenia na oberlandráty.

Oslobodením českého územia spojeneckými vojskami v máji 1945 protektorát zanikol a bola obnovená Československá republika.



 Predstavitelia protektorátu 

náhľad|Štandarda ríšskeho protektora
náhľad|Štandarda štátneho prezidenta
Štátny prezident
 Emil Hácha (s minimom reálnej moci)

Ríšsky protektor
 Konstantin von Neurath (1939 – 1943) od roku 1941 na zdravotnej dovolenke, zastupovaný
 Reinhard Heydrich (zastupujúci ríšsky protektor 1941 – 1942)
 Kurt Daluege (zastupujúci ríšsky protektor 1942 – 1943)
 Wilhelm Frick (1943 – 1945)

Vrchní velitelia Waffen-SS
 SS-Brigadeführer Karl von Treuenfeld (1. december 1941 – 26. august 1942)
 SS-Standartenführer Alfred Karrasch  (26. august 1942 – 17. február 1944)
 SS-Gruppenführer Carl Graf von Pückler-Burghauss (17. február 1944 – 8. máj 1945)

Náčelníci štábu
 SS-Obersturmbannführer Detlef Harzig (1. august 1944 – ?)

 Predseda vlády 
 Rudolf Beran (15. marec 1939 – 27. apríl 1939, pôsobil už pred okupáciou ako predseda vlády)
 Alois Eliáš (27. apríl 1939 – 28. september 1941), popravený
 Jaroslav Krejčí (19. január 1942 – 19. január 1945)
 Richard Bienert (19. január 1945 – 5. jún 1945)

 Administratívne členenie 
Územie protektorátu sa členilo na dve krajiny, ktorými boli Čechy a Morava. Krajiny sa ďalej členili na oberlandráty, ktoré boli zoskupením politických okresov. V rokoch 1939 – 1945 došlo k niekoľko podstatným zmenám členenia na oberlandráty.

 Reichsprotektorat Böhmen und Mähren (1939 – 1942) 
Böhmen Budweis  Budweis, Moldauthein, Neuhaus, Wittingau Deutsch Brod Chotieborsch, Deutsch Brod, Gumpolds, Kamnitz an der Linde, Ledetsch an der Sasau, Pilgrams, Wlaschim Jitschin Horschitz, Jitschin, Jungbunzlau, Münchengrätz, Neupaka, Semil, Starkenbach, Turnau Kladno Beraun, Kladno, Laun, Rakonitz, Schlan Klattau Blatna, Klattau, Pschestitz, Schüttenhofen, Strakonitz, Taus Kolin Böhmisch Brod, Kolin, Kuttenberg, Neu Bidschow, Neuenburg an der Elbe, Podiebrad, Tschaslau Königgrätz  Königgrätz, Königinhof an der Elbe,  Nachod, Neustadt an der Mettau, Reichenau, Senftenberg Melnik  Brandeis an der Elbe, Kralup an der Moldau, Melnik, Raudnitz an der Elbe Pardubitz  Chrudim, Hohenmauth, Leitomischl, Pardubitz, Politschka   Pilsen  Horschowitz, Kralowitz, Pilsen, Rokitzan Prag Eule, Hauptstadt Prag, Prag-Land, Ritschan  Tabor Beneschau, Mühlhausen, Pibrans, Pisek, Seltschan, Tabor Mähren Brünn  Brünn-Land, Landeshauptstadt Brünn, Gaya, Göding, Tischnowitz Iglau  Datschitz, Groß Meseritsch, Iglau, Mährisch Budwitz, Neustadtl, Trebitsch Kremsier Holleschau, Kremsier, Wallachisch Meseritsch, Wischau Mährisch Ostrau Friedberg, Friedeck, Mährisch Ostrau Olmütz, Mährisch Weißkirchen, Olmütz-Land, Olmütz-Stadt, Prerau  Proßnitz Boskowitz, Littau, Proßnitz  Zlin  Ungarisch Brod, Ungarisch Hradisch, Wsetin, Zlin

 Reichsprotektorat Böhmen und Mähren (1942 – 1945) 
Böhmen Budweis  Budweis, Gumpolds, Ledetsch, Pilgrams, Tabor, Wittingau Königgrätz  Chrudim, Hohenmauth, Jitschin, Königgrätz, Königinhof, Leitomischl, Nachod, Neu-Bidschow, Neuenburg, Pardubitz, Reichenau, Semil Pilsen  Klattau, Kralowitz Pilsen-Land, Pilsen-Stadt, Pisek, Schüttenhofen, Strakonitz, Taus Prag Beneschau, Beraun, Böhmisch-Brod, Brandeis, Jungbunzlau, Kladno, Kolin, Laun, Melnik, Pibrans, Prag-Land-Nord, Prag-Land-Süd, Prag-Stadt, Rakonitz, Raudnitz, Schlan, Seltschan, TschaslauMähren  Brünn  Boskowitz, Brünn-Land, Brünn-Stadt, Gaya, Göding, Ungarisch Brod, Ungarisch Hradisch, Wischau, Zlin Iglau  Groß Meseritsch, Iglau, Mährisch Budwitz, Neustadtl, Trebitsch Mährisch-Ostrau Friedberg, Kremsier, Littau, Mährisch Ostrau, Mährisch Weißkirchen, Olmütz-Land, Olmütz-Stadt, Prerau, Proßnitz, Wallachisch Meseritsch, Wsetin

 Všeobecná občianska legitimácia 

 Literatúra 









 Pozri aj 
 Konečné riešenie českej otázky
 Vysídlenie Drahanskej vrchoviny

 Iné projekty 

 Externé odkazy 
 Mapy Protektorátu Čechy a Morava
 Amtliches Deutsches Ortsbuch für das Protektorat Böhmen und Mähren
 Hranice Protektorátu Čechy a Morava na Mapy.com


Kategória:Protektoráty